

***Број: 02 - \_\_\_\_\_\_\_\_\_\_***

***\_\_\_\_\_\_\_\_ 2023 година П Р Е Д Л О Г***

***С к о п ј е***

***ЗАПИСНИК***

***од Сто четириесет и првата******седница на Управниот одбор на***

***Фондот за здравствено осигурување на Република Северна Македонија,***

*одржана на 6 април 2023 година со почеток во 14.30 часот*

*во просториите на Фондот*

***Присутни членови на Управниот одбор:***

* *ас. д-р Хајбер Таравари, претставник од Министерството за здравство – претседател;*
* *Дејан Николовски, претставник од Министерството за финансии – заменик на претседателот;*
* *д-р* *Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *проф. д-р Јадранка Дабовиќ Анастасовска, претставник на осигурениците   – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *Горан Симоновски, претседател на централната комисија за попис на Фондот (учествуваше во работата по точката 1 од дневниот ред на седницата);*
* *Стеван Ангелески, раководител на одделението за сметководствени работи (учествуваше во работата по точката 1 од дневниот ред на седницата);*
* *Миле Сугарев, директор на секторот за финансиски прашања (учествуваше во работата по точките 2, 3, 4, 5, 6 и 7 од дневниот ред на седницата);*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и водеше претседателот Хајбер Таравари. На почетокот утврди дека се присутни сите седум членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

1. *Разгледување на Извештајот од извршениот попис на средствата, побарувањата и обврските на Фондот со состојба на 31.12.2022 година, со предлог одлуки;*

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година;

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;

1. *Разно.*

*Потоа праша дали има други предлози за разгледување на денешната седница, односно за дополнување на дневниот ред. Бидејќи такви предлози не беа дадени,* *за седницата едногласно се усвои следниот*

***Д Н Е В Е Н Р Е Д***

1. *Разгледување на Извештајот од извршениот попис на средствата, побарувањата и обврските на Фондот со состојба на 31.12.2022 година, со предлог одлуки;*

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година;

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година;

1. *Разно.*

*Потоа се пристапи кон разгледување на точките на дневниот ред.*

***ТОЧКА 1 -*** *Разгледување на Извештајот од извршениот попис на средствата, побарувањата и обврските на Фондот со состојба на 31.12.2022 година, со предлог одлуки*

*Извештајот од извршениот попис, пред Управниот одбор го образложи претседателот на централната комисија за попис, Горан Симоновски.*

*Пред неговото објаснување, Јадранка Дабовиќ Анастасовска укажа дека Исправката на Извештајот од извршениот попис била доставена на ден пред седницата, поради што немало доволно време за нејзино проучување. Од таа причина побара Исправката да биде објаснета.*

*Горан Симоновски наведе дека исправката е извршена заради коригирање на погрешно наведени вредности во некои од табелите на извештајот, односно беше утврдено дека некои од внесените бројки беа погрешни. Потоа продолжи со излагање за содржината на Извештајот. Го изложи начинот на кој се одвивал пописот во подрачните и централната служба на Фондот, по што подетално се осврна на предлозите на одлуките што треба да се донесат.*

*Во текот на излагањето, членовите на Управниот одбор поставуваа прашања во врска со одделни делови на извештајот а директорката Филиповска Грашкоска, Горан Симоновски, Стеван Ангелески и Христо Трповски даваа одговори и дополнителни објаснувања. Во дискусијата учествуваа сите членови на Управниот одбор а беа поставени прашања за побарувањата што треба да се отпишат, побарувањата од странство, побарувањата по тужби, за задолжувањата по лице за судски трошоци и камати, и за обврските на Фондот.*

*Јадранка Дабовиќ Анастасовска праша за побарувањата од странство и за побарувањата на подрачните служби по тужби.*

*Директорката Филиповска Грашкоска објасни дека побарувањата од странство произлегуваат од лекувања за кои Фондот авансно платил средства на здравствени установи во странство а за кои потоа не ни се доставени конечни фактури, односно пресметки за завршените лекувања. Поради тоа не може да изврши соодветно евидентирање во сметководството на Фондот.*

*За побарувањата по тужби, Христо Трповски објасни дека се однесуваат на неплатен придонес за задолжително здравствено осигурување од периодот пред 2009 година, до кога за наплата на придонесот беше надлежен Фондот. Прикажанатите побарувања се утврдени со пресуди и се во фаза на наплата преку извршители.*

*Димитар Димитриевски побара вгодина извештајот да содржи и резиме, односно споредба со претходната година. Од тоа ќе може да се заклучи дали прикажаната состојба за последната година е нормална, имајќи ги во вид и пописите од минатите години или некои показатели укажуваат на потреба од преземање на специфични активности.*

*Потоа се дискутираше за раскнижувањето на констатираниот кусок, кое се однесува на печатач во Подрачната служба Битола и на столпчиња за шалтери во Подрачната служба Скопје. За овие ствари било констатирано дека недостигаат, поради што се дискутираше за тоа на чиј товар треба да се отпишат, дали на товар на Фондот или на товар на одговорните лица од двете подрачни служби. Низ дискусијата се утврди став дека печатачот кој недостига во Битола треба да се раскнижи на товар на раководителот на подрачната служба, додека столпчињата за шалтери да се раскнижат на товар на Фондот, затоа што за нив биле преземени соодветни активности, односно Подрачната служба Скопје утврдениот недостаток го пријавила во Министерството за внатрешни работи.*

*Со тоа, дискусијата за првата точка на дневниот ред се исцрпи и Управниот одбор едногласно ги донесе следните одлуки,*

***Одлука***

***за усвојување на Извештајот од извршениот попис на средствата, побарувањата и обврските со состојба на ден 31.12.2022 година***

***Одлука***

***за отпис на побарувања и обврски***

***Одлука***

***за расходување опрема и ситен инвентар***

***Одлука***

***за раскнижување на констатиран кусок на опрема и ситен инвентар***

*и*

***Одлука***

***за бришење од книговодствена евиденција***

***ТОЧКА 2 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година*

*Во рамките на втората точка од дневниот ред, по објаснувањето на директорката Филиповска Грашкоска, Управниот одбор без дискусија едногласно ја донесе предложената*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2023 година***

*со која се утврди договорниот надоместок за една здравствена установа со дејност ортодонција, со која Фондот склучил договор за обезбедување здравствени услуги.*

# **ТОЧКА 3 -** Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година

*И за предлогот од третата точка на дневниот ред, објаснување даде директорката Филиповска Грашкоска, по што Управниот одбор без дискусија едногласно ја донесе предложената*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година***

*со која се утврди договорниот надоместок за една здравствена установа која добила лиценца за работа од Министерството за здравство.*

***ТОЧКА 4 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2023 година*

*Во рамките на четвртата точка од дневниот ред, врз основа на предлогот содржан во работните материјали за седницата, Управниот одбор без дискусија едногласно ја донесе предложената*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2023 година***

*се утврди надоместокот за една здравствена установа со која Фондот склучил договор за обезбедување здравствени услуги, и нова висина на договорниот надоместок за една здравствена установа поради намалување на бројот на тимови со кои ја извршува дејноста.*

***ТОЧКА 5 -*** *Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2023 година*

*Објаснување на предлогот од точката 5 даде Миле Сугарев, наведувајќи дека предложените измени на договорните надоместоци на јавни здравствени установи се согласно со настанатите промени на ангажираните здравствени работници со договори за дело и на доктори по општа медицина кои се на пробна работа согласно Законот за здравствената заштита. Откако Фондот ќе добие податоци за промените, врз основа на нив изготвува пресметки на надоместоците.*

*По објаснувањето, Управниот одбор едногласно ја донесе предложената*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2023 година***

*со која се извршија предложените измени на договорните надоместоци на триесет и една јавна здравствена установа.*

***ТОЧКА 6 -*** *Разно*

*Во рамките на точката разно, Љубиша Каранфиловски зборуваше за платите во јавните здравствени установи и за одржаниот протест на здравствените работници. Наведе и дека кога на десетти месецов ќе се исплатат платите, ќе има уште поголемо незадоволство кај медицинските сестри, чии плати ќе бидат несоодветно зголемени.*

*Во врска со тоа излагање, Миле Сугарев наведе дека Фондот не одлучува во врска со платите во јавното здравство, туку само прави пресметки на средствата, додека Владата и Синдикатот преговараат и договараат.*

*Со тоа дневниот ред беше исцрпен и Управниот одбор во 16.50 часот заврши со работата на Сто триесет и деветата седница.*

 ***Записничар, Управен одбор/Bordi drejtues***

 ***Христо Трповски Заменик на претседателот/Zvend*ё*skryetar,***

 ***Дејан Николовски***